钦定古今图书集成/历象汇编/历法典/第053卷 > 图
## 钦定古今图书集成/历象汇编/历法典/第053卷 > 图

先得之弦数即以此数折半〈适足一象限故〉得三六六○七为次得之弦数。次求甲乙丙角之倒弦。〈即己辛弧之弦〉《一九六三○一》〈首一者己戊全弦也〉为后得之弦数。依三率法，以乘次得之三六六○七，得七一八五九，为他弦；以减先得之七三二一五，馀一三

五六，为甲丙弧之馀弦；即甲丁弧之正弦；为本星距
赤道圈纬度四十六分三十五秒。

若三角形内之总弧，过一象限，即次得之弦，非折半
可得。法以大弧之馀弧，减小弧所存，求其弦，以加于
先得之总弦，半之，为次得之弦。其后得者，甲乙丙角
之倒弦，依前用三率法，但所求得之他弦，若小于先
得之弦，其法同前。若等，则所求三角形内第三弧之
弦，正为九十度之弦，而星必在赤道上，无距度。若他
弦大于先得之弦，则以小弦减大弦。〈不论何弦但以小减大〉馀。